Esther Løchen

Esther Løchen (født 27. juni 1887 i Bergen, død 11. november 1967 i Gjerdrum) var en norsk skuespillerinne.

Familie 
Esther Løchen var datter av skuespiller, kunstmaler og bohem Carl «Kalle» Løchen (1865-1893) og skuespiller Anna Løchen (1862-1892). Hun ble foreldreløs da hun var seks år gammel, og vokste opp som pleiedatter hos sogneprest Carl Lassen. Hun ble 11. desember 1913 gift i Trondheim med skuespiller Sverre Helland Toresen (1882–1963). Hun kalte seg også Esther Løchen Toresen. Forholdet til ektemannen var turbulent, blant annet på grunn av hans omfattende alkoholforbruk, i tillegg til hans lemfeldige omgang med loven.  Paret ble skilt i 1918, og til tross for at hun fikk ektemannen arrestert i Nationaltheatret i 1924, fant de sammen igjen i 1925.

Liv og virke 
Esther Løchen var i fem sesonger ansatt som skuespiller ved Trondhjems Nationale Scene. I 1919 medvirket hun på Strindberg-turneen, og i 1920-1921 i Det norske teaterselskaps turneer, med opptredener i de store østlandsbyene og blant annet i Arendal, Kristiansand og Kristiansund.

Esther Løchen er gjengitt i en interiørstudie hennes far malte i 1888.

Roller i utvalg 
Petra i Store Svaneborg av Ludvig Müller (Trondhjems Nationale Scene, 1913)
Johannes Bent i Skyldig eller ikke skyldig (Trondhjems Nationale Scene, 1914)
Gerda i Pelikanen av August Strindberg (Strindberg-turneen, 1919)
Julie i Fræken Julie av August Strindberg (Det norske teaterselskaps turné, 1920)

Referanser 

Norske skuespillere
Personer fra Bergen kommune